CELEX: C2004/168/01
Language: et
Date: 2004-06-26 00:00:00
Title: Kohtuasi C-138/04: Hagi, mille esitas 15. märtsil 2004 Euroopa Ühenduste Komisjon Taani Kuningriigi vastu

26.6.2004   
            
            
               ET
            
            
               Euroopa Liidu Teataja
            
            
               C 168/1
            
         Hagi, mille esitas 15. märtsil 2004 Euroopa Ühenduste Komisjon Taani Kuningriigi vastu
   (Kohtuasi C-138/04)
   (2004/C 168/01)
   Euroopa Ühenduste Kohus on saanud 15. märtsil 2004 hagi Taani Kuningriigi vastu, mille on esitanud Euroopa Ühenduste Komisjon, keda esindavad R. Lyal ja T. Fich, kes on valinud endale kohtudokumentide kättetoimetamise aadressi Luxembourgis.
   Hageja esitab Euroopa Kohtule järgmised nõuded:
   
               1.
            
            
               kinnitada, et Taani Kuningriik ei ole täitnud EÜ asutamislepingu artiklist 249 ja direktiivist 83/183/EMÜ (1) tulenevaid kohustusi, sest ta ei vabasta isikuid, kes muudavad oma alalist elukohta, kolides lõplikult Taani, direktiivi 83/183/EMÜ artikli 1 lõikes 1 sätestatud “registreerimistasust”, mis tegelikkuses on tarbimismaks;
            
         
               2.
            
            
               jätta kohtukulud Taani Kuningriigi kanda.
            
         Õiguslikud alused ja peamised argumendid
   Mootorsõidukite registreerimismaksu peab tasuma siis, kui sõiduk registreeritakse Taanis esimest korda, mistõttu maksukohustus puudutab sel juhul ka isikuid, kes muudavad oma alalist elukohta, asudes elama teisest riigist Taani, impordivad oma sõidukid kavatsusega kasutada neid Taanis.
   
               —
            
            
               Komisjon on seisukohal, et registreerimismaks on seetõttu “tarbimismaks, millega tavaliselt maksustatakse isiklikku vara, mida üksikisikud alaliselt impordivad teisest liikmesriigist”, millest liikmesriik peab vabastama kooskõlas direktiivi artikli 1 lõikega 1.
            
         Registreerimismaks on kahtlemata “tarbimismaks”, sest sellega maksustatakse tarbekaupa, seda arvutatakse selle kauba majandusliku väärtuse alusel ja sellega maksustatakse vaid ühe korra.
   Samuti ei ole kahtlust, et see on “tarbimismaks, millega tavaliselt maksustatakse isiklikku vara, mida üksikisikud alaliselt impordivad …”. See, et maksustamine toimub alles sõiduki registreerimisel, ei muuda fakti, et registreerimine on eeldus, et sõidukit võiks kasutada Taani teedel. Alalist elukohta muutva isiku poolt sõiduki impordil ei saa olla muud eesmärki kui sõiduki kasutamine selleks ettenähtud otstarbel.
   
               —
            
            
               Samuti on komisjon seisukohal, et registreerimismaksu ei saa pidada üheks “eri- ja/või perioodiliseks lõivuks ja maksuks, mis on seotud sellise vara kasutamisega riigis”, mille puhul direktiivi artikli 1 lõike 2 kohaselt on maksuvabastus välistatud.
            
         Selline erand puudutab vaid makse, mis puudutavad kõnealuse vara tegelikku kasutamist, ja makse, millega võidakse tagada teenuste eest tasumist, mis on tihedalt selle varaga seotud.
   Artikli 1 lõige 2 näeb ette 3 näidet selliste maksude kohta, mille suhtes maksuvabastust ei kohaldata, peamiselt “mootorsõiduki registreerimismaks, liiklusmaks ja televisioonimaks”. Nende näidete puhul on ühine see, et need ei ole tarbimismaksud, vaid seonduvad pigem kõnesoleva vara jätkuva kasutamisega või tagavad, et ametiasutustele hüvitataks selle vara kasutamisega seonduvad kulud.
   Komisjoni arvates peab viidet mootorsõiduki registreerimismaksule seetõttu tõlgendama selliselt, et see hõlmab vaid maksud, mis puudutavad kõnesoleva sõiduki tegelikku registreerimist.
   Sellist seisukohta toetab direktiivi artikli 1 erinevate keeleversioonide analüüs. Erinevalt saksa- ja taanikeelsetest tekstidest, mis kasutavad sama terminit artikli 1 lõigetes 1 ja 2, mis on vastavalt “Abgaben” ja “afgifter”, kasutavad kõik teised keeleversioonid artikli 1 lõigetes 1 ja 2 erinevaid termineid, peamiselt “taxes” ja “droits” prantsuse keeles, “taxes” ja “fees” inglise keeles jne. On ilmne, et terminid “droit” ja “fees” võivad viidata üksnes teenuse eest makstavale tasule.
   Registreerimismaksu ei ole võimalik pidada tasuks teenuse eest, sest seda arvutatakse mootorsõiduki väärtuse alusel, praegu 105 % selle väärtusest, kuni 57 400 Taani krooni (mis vastab 7 735 eurole), ja 180 % mootorsõiduki jääkväärtusest registreerimishetkel, koos käibemaksuga.
   
      (1)  Nõukogu 28. märtsi 1983 direktiiv üksikisikute isikliku vara liikmesriigist alalise importimise suhtes kohaldatava maksuvabastuse kohta